Soos ek in my vorige epos geskryf het, die ferrie boot wat ons geneem het tussen Griekeland en Italie, was besonders nice gewees, duidelik in 'n ander klas as Afrika of die Midde ooste. Daar is nie eers 'n vergelyking nie. Met die afry van die boot af by Brindisi het ek 'n grenspos verwag, of dalk net 'n polisie 'check point' wat die paspoorte en dokumente check, maar niks, net polisie manne wat ons aanwuif en toe ek weer sien toe is ons op 'n snelweg in die rigting van Bari. Aangesien dit vroeg oggend was, het ons besluit om maar die beste van die daglig te maak en aan te stoot en so na aan Rome te kom as wat ons kan. Die suidoos kus van Italie is baie soos ons Swartland area, met soortgelyke koring landerye, wingerde en olyf boorde vir 100de kilometers. Die pad waarop ons was was baie goed en ons was teen 12 uur se kant by 'n klein kus dorpie met naam van Vasto, waar ons gekamp het. Dis by daardie einste kampterein se resturant wat ek my eerste regte egte Italiaanse pasta geëet het, uit die boekke, baie lekkerder as die pasta by die huis. Dis meer ferm, nie so pap nie, ek weet nie hoe om dit anders te beskryf nie. Die lekker pasta kom natuurlik teen 'n prys, so 20 euro vir die twee van ons. Ons het sommer gou ons resturant eet gewoonte afgeleer en maak nou maar weer ons eie kos, dis aansienlik goedkoper. Die kampterein was niks om oor huis toe te skryf nie, en ons moes selfs 30 euro sent extra betaal vir 'n stort, en dan spuit die water net vir so 2 minute, of jy nou klaar is of nie, hy stop so skielik soos daai karretjies en perdjies wat jy by die Hypermarket kry, dan wil jy ook sommer so 'tantrum' gooi soos daai laaitie as die karretjie (of perdjie) by die Hypermarket tot stilstand kom, want jy is nog lank nie klaar gestort nie en jou lyf is nog eintlik vol seep, soos hulle in Dubai sê, 'what to do'. (kampterein kos 21 euro per nag)
Die volgende oggend vroeg was ons aan die gang op pad Rome toe. Ek het besluit om van die snelweg af te bly en het 'n kleinerigge paadjie deur die berge gevolg. Dit was egter 'n wyse keuse, want ons was geseën met 'n fantastiese dag deur pragtige dorpies en kronkelende paaie. By Rome het ons egter besluit om braaf te wees en die verkeer aan te durf in Rome, en het reguit na die midde stad gery, daar waar die Coloseum en die Vatican is. By die Coloseum en die Vatican het ons die noodsaaklike fotos geneem en daarna afgesuiker kus toe op soek na 'n kamp terein. Daar is 'n nice kamp terein naby die kus, en so 30km vanuit die middestad van Rome. Soos die vorige nag in Vasto, was die kampterein 20 euro per nag, maar die keer was die storte en toilet geriewe gratis en ook baie nice en skoon. Ons het 3 aande daar deurgebring, en een dag net gerus. Die probleem was egter dat dit naweek was, en al wat jong joler is het besluit om daar te kom party hou, so ons het maar minimaal slaap ingekry. Die wraak was egter baie soet toe ons die volgende oggend 6 uur Gospil musiek met die laptop speel terwyl die uitgepaasde raasbekke probeer slaap. Die sondag oggend was ons weer vroeg op en met die trein in na Rome, waar ons al die bekendste monumente van nader af beskou het. Rome is pragtig, en as jy van ou geboue hou, sal jy dae daar kan spandeer. Ter wille van ons finansies het ons nie by enige van plekke ingegaan waar jy moet betaal nie, maar ons het nog steeds die buite kante bewonder en baie geniet. Die interesante deel was egter dat ons voorheen heelwat ou Romynse stede besoek het in Jordaië en Turkye, en dit mooi kon afrond met 'n besoek aan die ware jakob, Rome. Die Vatican city het 'n groot square (wat eintlik rond is), wat bekend staan as die St Peter Sqaure, die presiese plek waar die apostel Petrus gekruisig en gemartelk is ter wille van sy geloof in Christus. As 'n Christen was dit 'n roerende ondervinding om hierdie plekke te besoek (Hierepolis, Efesus en Rome) waar seker 1000de Christene gesterf het ter wille van hul geloof.
Terug by die kampterein het ons weer 'n lawaaierige nag ondervind, die keer te danke aan die toegejuig van sokker liefhebbers wat die huidige Europese sokker toernooi op TV gekyk het. Hulle het ook natuurlik, soos ons rugby manne by die huis, die uitslag na die game gevier, of dit nou 'n wen of 'n verloor is maak nie saak nie. Die volgende dag was ons weer vroeg aan die gang, die keur al met die westelike kant van die kuspad tot by Pisa. As ons een hoogtepunt van Italie moet uitlig, sal dit verseker die leunende toring van Pisa wees. Langs die toring is egter nog 2 ou pragtige katedrale, maar die toring is 'n ding om te sien. Dis fantasties in stand gehou en skoon. Ja, die ding leun, so wat is die 'big deal'? Ek weet nie wat dit is nie, maar dit was vir my persoonlik baie besonders, en pragtig om te sien met my eie oë. Een van daai dinge waaroor jy maar droom om te sien van kleins af. Daar was heelwat toeriste, en een ou het kom vra waar ons vandaan is toe ons die bike nader trek vir 'n foto. Groot was sy verbasing toe hy hoor van Suid Afrika. Toe kom daar 'n polisie man nader gestap en ons maak toe maar spore nog voor hy by ons kon uitkom. (want ons het op 'n taxi parkeer area gestaan en was nie lus vir moles nie).